1984 (رواية)
{{وضح|1=رواية ديال جورج ؤرويل|3=1984 (توضيح)}}
{{ميز|1Q84 (رواية)}}
{{عنداك Spoiler}}
{{معلومات كتاب}}
'''ألف ؤ تسعمية ؤ ربعة ؤ تمانين''' ؤلا شي مرات كاتّكتب ب نّماري '''1984''' هيّا [[رواية]] [[ديسطوپيا|ديسطوپية]] د [[خيال علمي|لخيال لعلمي]] ديال لكاتب نّݣليزي [[جورج ؤرويل]]. صدرات لمرة لّولة ف 1949، ؤ كينتاقد فيها ؤرويل [[نيضام شومولي|لأنضمة شّمولية]] ؤ [[ديكتاتورية|دّيكتاتورية]].<ref name=BenetReader>{{Cite book
|title=موسوعة د لقاريين ديال بينيت
|url=https://archive.org/details/bentsreadersen00murp
|url-access=registration
|last=مورفي
|first=بروس
|date=1996
|publisher=هارپر كولينز
|isbn=978-0-06-181088-6
|location=نيويورك
|page=[https://archive.org/details/bentsreadersen00murp/page/734 734]
|oclc=35572906
}}</ref> 1984 كانت آخر ؤ يمكن أشهر رواية كتبها ؤرويل. كان عندها تأتير تقافي كبير على [[لأداب]] ؤ [[سينيما|سّينيما]] ؤ تّقافة، ب مصطلحات بحال [[لخو لكبير]]، ؤلا [[ؤرويلي]] لي ولّاو مستعملين بزاف، ؤ [[طيم (أداب)|طيمات]] لي بقاو كيعاودو يتخدّمو ف روايات موراه (بحال [[1Q84 (رواية)|1Q84]] ديال [[هاروكي موراكامي]]) ؤ [[فيلم|أفلام]]. نّيضام شّومولي لي وصف ؤرويل ف روايتو مستلهم من [[ألمانيا نازية|ألمانيا نّازية]] ؤ [[روسيا]] ف عهد [[جوزيف سطالين|سطالين]].<ref name=BenetReader/>

رّواية تطرجمات ل كتر من 65 لوغة، ؤ كاتّعتابر من بين أفضل رّوايات ف [[أداب نݣليزي|لأداب نّݣليزي]].<ref name="guardian">{{مرجع ويب
|url=https://www.theguardian.com/books/2009/may/10/1984-george-orwell
|language=en
|title=The masterpiece that killed George Orwell
|date=10 ماي 2009
|archive-url=https://web.archive.org/web/20230903181635/https://www.theguardian.com/books/2009/may/10/1984-george-orwell
|archive-date=2023-09-03
|accessdate=2022-01-04
|url-status=live
}}</ref>

== لعنوان ==

لعنوان د لكتاب، 1984، كيدل على لعام لي غالبا كايطراو فيه لأحدات د رّواية. بسباب تّضليل ؤ تّزوير د تّاريخ لمقصود من طاراف لحوكومة ديال ؤصيانيا، شّخصيات د لقصة ف لواقع ماعارفينش تّاريخ بشكل دقيق.

كاينين شلا فرضيات علاش ؤرويل ختار هاد لعام ب تّحديد. لفرضية لّولة هيّا بلي قلب نّماري ديال 1948، لي هوّا لعام فاش بدا كيكتب رّواية ؤ فاش سالاها ؤ صيفطها ل نّاشر (ف 4 دجنبر 1948). لفرضية تّانية، هيّا بلي خداه من واحد لقاصيدة د شّيعر كانت كتباتها مراتو ب عنوان "نهاية لقرن: 1984". ولاكين كاين حتيمال بلي ختارو بشكل عشوائي كا تاريخ ف لموستقبال، حيت ف لواساخات لّولة ديال رّواية كان ستعمل عناوين خرين بحال ''رّاجل لّخر ف ؤروپا'' {{لوغة|en|The Last Man in Europe}}، ؤلا ''1980''، ؤلا ''1982''.<ref>{{Cite book
|last=لينسكي
|first=دوريان
|title=The Ministry of Truth: The Biography of George Orwell's 1984
|publisher=Doubleday
|year=2019
|isbn=978-0-385-54406-1
|page=167
|trans-title=وزارة د لحقيقة: لبيوݣرافيا ديال 1984 د جورج ؤرويل
}}</ref>

== سينوپسيس ==
[[فيشي:1984_fictous_world_map_superstates_and_disputed_areas.png|تصغير|لخاريطة د لعالم ف رواية 1984]]
لقصة كيطراو لأحدات ديالها ف نّص تّاني ديال [[لقرن 20|لقرن عشرين]]، لي ولات فيها [[بنادم|لبشرية]] محكومة من تلاتة د دّوال عضيمة، هيّا: ؤصيانيا ([[أمريكا لجانوبية]] ؤ [[أمريكا الشمالية|شمالية]]، [[لݣزاير لبريطانية]] ؤ نّص لجانوبي ديال [[إفريقيا]])، ؤراسيا ([[روسيا]] ؤ [[ؤروپا]]) ؤ أسيا شّرقية ([[الشينوا|شّينوا]] ؤ كوريا ؤ [[الجاپون|جّاپون]] ؤ بعض لمناطق ف جانوب شّينوا). داكشي لاخور (نّص شّمالي د إفريقيا، [[شرق لأوسط|شّرق لأوسط]] ؤ أسيا لوسطانية)، ف حالة د حرب دايمة مابين دوك دّوال ب تلاتة.
رّواية مركّزة على شخصية ديال ''وينسطون سميث''، لي خدّام موضّاف ف ''لوزارة د لحقيقة''، ؤ عضو ف ''لحيزب لبراني''، لي عندهوم متيازات على لمواطنين لعاديين (لي كيتسماو ''پرول'' ؤلا ''پروليين''، ختيصار ديال ''پروليطاريا'')، ولاكين ماشي ب نفس دّرجة ديال لأعضاء ديال ''لحيزب دّخلاني'' لي فيديهوم سّلطة د بصّح. وينسطون عايش ف [[لندن|لوندريس]]، ؤ لخدمة ديالو هيّا يزوّر لوتائق ؤ سّجلات على حساب شنو بغات لحوكومة ديال ؤصيانيا. وينسطون، بسباب لخدمة ديالو، كيبدا يشك ف لمصداقية ديال نّيضام لي عايش فيه، لي كيراقب لمواطنين 24 ساعة على 24، ؤ كيبدا يتسائل على تّاريخ لحقيقي ديال مدينتو، على نّاس لي كيغبرو على غفلة ؤ كيتّقطع خبارهوم، على مفهوم ل[[حرية]]، ؤ واش نّيضام ديال [[لخو لكبير]] يقدر يطيح شي نهار.

كيولّي كيتلاقا معا ساطة خدّامة معاه ف نفس لوزارة سميتها دجوليا، بشكل سري، حيت لخو لكبير كيمنع حتا ل[[الحب|حب]] ؤ [[سيكس (بيولوجيا)|سّيكس]] بلا غاراض د تّوالد. دجوليا حتا هيّا كاتّافق معاه ف لأفكار ديالو، ؤ كيتلاقاو بجوج معا واحد لعضو د لحيزب دّخلاني، سميتو ؤبراين، لي كان كشف ل وينسطون بلي خدّام معا ''لخوت''، لي هيّا حاراكة سرية معارضة ل نّيضام كيترأسها ''إيمانويل ݣولدستين''، لعدو لّول ديال لخو لكبير. كيتبيّن من بعد بلي ݣولدستين ف لغالب شخصية وهمية، بلي كتابو لي عنوانو ''لكتاب'' ف لواقع مكتوب من طاراف أعضاء ديال لحيزب دّخلاني، ؤ وينسطون كيتعرّض ل تّعديب من طاراف ؤبراين شخصياً، لي كيدير ليه [[غسيل د دماغ|غسيل د دّماغ]] باش يولّي كيطيع، بل ؤ ݣاع كيبغي لخو لكبير. لماصير د وينسطون ف لّخر كيبقا مفتوح، ؤ ماكانعرفوش واش غادي يتّعدم ؤلا غادي يبقا عايش.

== تّأتير تّقافي ==
رواية 1984 كان عندها تأتير تقافي كبير، سوا ب لأعمال سّينيمائية ؤ لمسراحية لي أضابطاتها ل تّلفازة ؤ لمسرح، ؤلا لأعمال لأدابية ؤ لموسيقية لي خدات كلمات ؤلا عيبارات مشهورة منها، بحال [[لخو لكبير]] {{لوغة|en|Big Brother}}، ''حنا لميتين'' {{لوغة|en|We are the dead}}، ''لخو لكبير راه حاضيك'' {{لوغة|en|Big Brother is watching you}}، ''جوج + جوج = خمسة'' ؤ غيرها. بزاف د لكلمات لي ختارعهوم ؤرويل ف هاد [[رواية|رّواية]] دخلو ل لموعجام د نّݣليزية بحال {{لوغة|en|doublethink}} (تفكير مضوبل، يعني تكون كاتعتاقد ب لحاجة ؤ لعكس ديالها ف نفس لوقت)، {{لوغة|en|Thought Police}} (لبوليس د لأفكار، يعني أي مجموعة ؤلا مونضّامة كاتحاول تّحكّم ف طّاريقة د تّفكير ديال نّاس)، {{لوغة|en|thoughtcrime}} (جاريمة د تّفكير)، {{لوغة|en|unperson}} (لاشخص، يعني شخص غبراتو دّولة ف مرة ؤ محاتو من سّجلات كاملين بحال يلا ماعمرو كان، شوف حتا [[ضامناتيو ميمورياي]])، ؤ زيد ؤ زيد.<ref>{{cite book
|last=كيز
|first=رالف
|author-link=Ralph Keyes (author)
|title=I Love It When You Talk Retro
|url=https://archive.org/details/iloveitwhenyouta00keye
|url-access=registration
|year=2009
|publisher=St Martins
|page=[https://archive.org/details/iloveitwhenyouta00keye/page/222 222]
|isbn=978-0-312-34005-6
}}</ref>

{{Commons category|Nineteen Eighty-Four}}
== مصادر ==
{{عيون}}
{{ضبط مخازني}}

[[تصنيف:1984 (رواية)| ]]
[[تصنيف:كتاب د 1949]]
[[تصنيف:جورج ؤرويل]]
[[تصنيف:مقالات فيها مصدر و 3000 بايت]]
[[تصنيف:كتاب ب نݣليزية]]
ألف ؤ تسعمية ؤ ربعة ؤ تمانين ؤلا شي مرات كاتّكتب ب نّماري 1984 هيّا رواية ديسطوپية د لخيال لعلمي ديال لكاتب نّݣليزي جورج ؤرويل. صدرات لمرة لّولة ف 1949، ؤ كينتاقد فيها ؤرويل لأنضمة شّمولية ؤ دّيكتاتورية. 1984 كانت آخر ؤ يمكن أشهر رواية كتبها ؤرويل. كان عندها تأتير تقافي كبير على لأداب ؤ سّينيما ؤ تّقافة، ب مصطلحات بحال لخو لكبير، ؤلا ؤرويلي لي ولّاو مستعملين بزاف، ؤ طيمات لي بقاو كيعاودو يتخدّمو ف روايات موراه (بحال 1Q84 ديال هاروكي موراكامي) ؤ أفلام. نّيضام شّومولي لي وصف ؤرويل ف روايتو مستلهم من ألمانيا نّازية ؤ روسيا ف عهد سطالين.

رّواية تطرجمات ل كتر من 65 لوغة، ؤ كاتّعتابر من بين أفضل رّوايات ف لأداب نّݣليزي.

 لعنوان 

لعنوان د لكتاب، 1984، كيدل على لعام لي غالبا كايطراو فيه لأحدات د رّواية. بسباب تّضليل ؤ تّزوير د تّاريخ لمقصود من طاراف لحوكومة ديال ؤصيانيا، شّخصيات د لقصة ف لواقع ماعارفينش تّاريخ بشكل دقيق.

كاينين شلا فرضيات علاش ؤرويل ختار هاد لعام ب تّحديد. لفرضية لّولة هيّا بلي قلب نّماري ديال 1948، لي هوّا لعام فاش بدا كيكتب رّواية ؤ فاش سالاها ؤ صيفطها ل نّاشر (ف 4 دجنبر 1948). لفرضية تّانية، هيّا بلي خداه من واحد لقاصيدة د شّيعر كانت كتباتها مراتو ب عنوان "نهاية لقرن: 1984". ولاكين كاين حتيمال بلي ختارو بشكل عشوائي كا تاريخ ف لموستقبال، حيت ف لواساخات لّولة ديال رّواية كان ستعمل عناوين خرين بحال رّاجل لّخر ف ؤروپا ، ؤلا 1980، ؤلا 1982.

 سينوپسيس 
تصغير|لخاريطة د لعالم ف رواية 1984
لقصة كيطراو لأحدات ديالها ف نّص تّاني ديال لقرن عشرين، لي ولات فيها لبشرية محكومة من تلاتة د دّوال عضيمة، هيّا: ؤصيانيا (أمريكا لجانوبية ؤ شمالية، لݣزاير لبريطانية ؤ نّص لجانوبي ديال إفريقيا)، ؤراسيا (روسيا ؤ ؤروپا) ؤ أسيا شّرقية (شّينوا ؤ كوريا ؤ جّاپون ؤ بعض لمناطق ف جانوب شّينوا). داكشي لاخور (نّص شّمالي د إفريقيا، شّرق لأوسط ؤ أسيا لوسطانية)، ف حالة د حرب دايمة مابين دوك دّوال ب تلاتة.
رّواية مركّزة على شخصية ديال وينسطون سميث، لي خدّام موضّاف ف لوزارة د لحقيقة، ؤ عضو ف لحيزب لبراني، لي عندهوم متيازات على لمواطنين لعاديين (لي كيتسماو پرول ؤلا پروليين، ختيصار ديال پروليطاريا)، ولاكين ماشي ب نفس دّرجة ديال لأعضاء ديال لحيزب دّخلاني لي فيديهوم سّلطة د بصّح. وينسطون عايش ف لوندريس، ؤ لخدمة ديالو هيّا يزوّر لوتائق ؤ سّجلات على حساب شنو بغات لحوكومة ديال ؤصيانيا. وينسطون، بسباب لخدمة ديالو، كيبدا يشك ف لمصداقية ديال نّيضام لي عايش فيه، لي كيراقب لمواطنين 24 ساعة على 24، ؤ كيبدا يتسائل على تّاريخ لحقيقي ديال مدينتو، على نّاس لي كيغبرو على غفلة ؤ كيتّقطع خبارهوم، على مفهوم لحرية، ؤ واش نّيضام ديال لخو لكبير يقدر يطيح شي نهار.

كيولّي كيتلاقا معا ساطة خدّامة معاه ف نفس لوزارة سميتها دجوليا، بشكل سري، حيت لخو لكبير كيمنع حتا لحب ؤ سّيكس بلا غاراض د تّوالد. دجوليا حتا هيّا كاتّافق معاه ف لأفكار ديالو، ؤ كيتلاقاو بجوج معا واحد لعضو د لحيزب دّخلاني، سميتو ؤبراين، لي كان كشف ل وينسطون بلي خدّام معا لخوت، لي هيّا حاراكة سرية معارضة ل نّيضام كيترأسها إيمانويل ݣولدستين، لعدو لّول ديال لخو لكبير. كيتبيّن من بعد بلي ݣولدستين ف لغالب شخصية وهمية، بلي كتابو لي عنوانو لكتاب ف لواقع مكتوب من طاراف أعضاء ديال لحيزب دّخلاني، ؤ وينسطون كيتعرّض ل تّعديب من طاراف ؤبراين شخصياً، لي كيدير ليه غسيل د دّماغ باش يولّي كيطيع، بل ؤ ݣاع كيبغي لخو لكبير. لماصير د وينسطون ف لّخر كيبقا مفتوح، ؤ ماكانعرفوش واش غادي يتّعدم ؤلا غادي يبقا عايش.

 تّأتير تّقافي 
رواية 1984 كان عندها تأتير تقافي كبير، سوا ب لأعمال سّينيمائية ؤ لمسراحية لي أضابطاتها ل تّلفازة ؤ لمسرح، ؤلا لأعمال لأدابية ؤ لموسيقية لي خدات كلمات ؤلا عيبارات مشهورة منها، بحال لخو لكبير ، حنا لميتين ، لخو لكبير راه حاضيك ، جوج + جوج = خمسة ؤ غيرها. بزاف د لكلمات لي ختارعهوم ؤرويل ف هاد رّواية دخلو ل لموعجام د نّݣليزية بحال  (تفكير مضوبل، يعني تكون كاتعتاقد ب لحاجة ؤ لعكس ديالها ف نفس لوقت)،  (لبوليس د لأفكار، يعني أي مجموعة ؤلا مونضّامة كاتحاول تّحكّم ف طّاريقة د تّفكير ديال نّاس)،  (جاريمة د تّفكير)،  (لاشخص، يعني شخص غبراتو دّولة ف مرة ؤ محاتو من سّجلات كاملين بحال يلا ماعمرو كان، شوف حتا ضامناتيو ميمورياي)، ؤ زيد ؤ زيد.

 مصادر 

 
تصنيف:كتاب د 1949
تصنيف:جورج ؤرويل
تصنيف:مقالات فيها مصدر و 3000 بايت
تصنيف:كتاب ب نݣليزية